Sacrosancte ecclesie Sancti Vincentii martiris que est infra muros Matisconensis civitatis. Ego Bernardus concedo ad ipsam casam Dei, ad mensam fratrum, aliquid ex rebus meis que sunt site in pago Matisconensi, in villa Condaminas; hoc est vinea et campus quantumcumque ibi visus sum habere. In alia villa que nuncupatur Fontanilias, curtile unum cum supraposito, cum vinea et arboribus. Terminat a mane et a sero vias publicas, a medio die terra Sancte Marie, a circio Rodulfi presbiteri et campo uno simul tenente. Istas res, sicut supra inserte sunt, totum ad integrum quesitum, eo tenore dummodo vivo usum et fructum; post meum decessum, ad mensam fratrum perveniat nullo contradicente. Si quis autem contradixerit auri uncias quatuor componat, et hec donatio firma ac stabilis permaneat cum stipulatione subnixa. Bernardus qui donavit et firmare rogavit.